**Tema. Forberedelser før simulering**

|  |  |
| --- | --- |
| **Kategori** | Hjemmetjenester |
| **Tema** | Kommunikasjon – samhandling med bruker med demens |
| **Før simuleringen** | Skal deltakerne forberede seg? E-læring, sit.box, prosedyre mm.? Sende ut spørreundersøkelse i forkant? |
| **Referanser/**  **e-læring/**  **andre tips** | Videoforedrag om kommunikasjon og holdninger – om demens (40 min.) Kommunikasjon og holdninger - om demens: https://vimeo.com/49443386 Tema-ark: kommunikasjon og samvær: https://www.aldringoghelse.no/wp-content/uploads/2020/09/kommunikasjon-og-samvaer-norsk.pdf Fagartikkel: Marte Meo i demensomsorgen: https://fagbladet.no/article-6.91.20504.5d1a601595 |
| **Utstyr**  (Prosedyre, skrivesaker, mat, drikke, VR briller, PC, medikamenter, rekvisitter mm. som må være tilgjengelig) | Dersom mulig vil det gjøre scenario mer realistisk om man har tilgjengelig: - lenestol/sofa - «medisiner» (eks. suketter) - mat (brødskive eller tilsvarende) - kaffe |

**Evaluering etter simulering**

|  |  |
| --- | --- |
| **QR-kode**  **Nettadresse** | <https://forms.office.com/r/4XbrvGFKUB> |

**Briefing**

|  |  |  |
| --- | --- | --- |
| **Briefing** | Forsøk å få med alle følgende punkter:   * Presentere seg for hverandre med navn, tittel og erfaring med simulering * Ikke for å avdekke styrker/svakheter – vi er her for å lære * Presentere læringsmål * Pasientsikkerhet - utforske og lære på en trygg og hensiktsmessig arena * Taushetsplikt - for å trygge deltakerne i at de ikke blir snakket om (og for gjenbruk av scenario) * Forklare gangen i simuleringen * Tidsbruk (tid satt av til brief/sim/debrief) | * Innlevelse: Skal ikke spille, men gjenskape en realistisk situasjon. Mer innlevelse= mer utbytte. * Presentere rom/utstyr * Forklare hvordan deltakerne kan få hjelp * Presentere markør eller simulator * Alle gjøremål og tiltak skal gjøres i realistisk tempo * Fordel roller * Fordel oppgaver til observatører * Gjenta læringsmål * Presenter scenario * Vær tydelig på når scenario starter |

|  |  |  |
| --- | --- | --- |
| **Deltakere** | **Rolle** | **Navn** |
| 1-2 ansatte |  |
| 0-2 observatører |  |
|  |  |

|  |  |
| --- | --- |
| **Læringsmål** | 1: Danne en god relasjon med bruker |
| 2: Veilede bruker til gode valg |
| 3: |

|  |  |
| --- | --- |
| **Informasjon til deltakerne**  (Bakgrunnsinformasjon og hendelsesforløp) | Hans er 86 år gammel og bor i enebolig. Han er tidligere lærer. Han har en sønn, en datter og to barnebarn. Datteren er relativt ofte på besøk. Hans har hatt hjemmesykepleie i flere år og hadde i begynnelsen kun hadde behov for hjelp til medisinadministrering. De siste 6 månedene har han fallert kognitivt og i allmenntilstand. Hans klarer ikke lenger å ivareta sin personlige hygiene, han klarer ikke å kle seg eller å finne ut hvilket plagg som skal være hvor. Han ønsker ikke hjelp til å ivareta sin personlige hygiene. Hans er på din liste og du skal hjelpe han i morgenstell, gi medisiner og tilby frokost. |

|  |  |
| --- | --- |
| **Viktig informasjon for fasilitator / forslag til hjelp** | Fasilitator kan tipse om å bruke «min livshistorie». |

**Scenario og debrief**

|  |  |  |
| --- | --- | --- |
| **Straks etter scenario** | | |
| * Hvis aktuelt: «Hva ville dere gjort videre nå?» * Be deltakerne ikke snakke om scenario før debrief begynner * Be eventuelt deltakerne tenke på en bra/positiv ting de selv bidro med inn i scenarioet * Få innspill fra observatører (og markør/operatør dersom aktuelt) | | |
| Debrief | | |
| BESKRIVELSESFASEN   * + Umiddelbare reaksjoner fra deltakerne?   + Objektiv beskrivelse av hendelsesforløp – få en felles forståelse av hendelsesforløp   ANALYSEFASEN   * + Gjenta læringsmål | | |
| **LM 1** | **Danne en god relasjon med bruker** | |
| **LM 2** | **Veilede bruker til gode valg** | |
| **LM 3** |  | |
|  | **Tips til debrief:**  Hvilke rammebetingelser påvirker situasjonen? (bør tydeliggjøres og diskuteres i debrifen)   * Kontaktetablering (trygghetsskapende og tillitsvekkende?) * Tidspunkt for stellet * Hvor godt er stellet planlagt * Smertelindring * Kjennskap til livshistorie, vaner og interesser * Hvordan tilpasser man kommunikasjonen til en person med demens | |
| ANVENDELSESFASEN   * + **Konkrete** punkter som skal arbeides videre med   + Strategi for å få **anvendt** det i praksis | | |
| **Etter debrief** | | * Gjennomføre spørreundersøkelse * Takke for oppmøte og ønske velkommen tilbake |

**Markørbeskrivelse - Hans**

|  |  |
| --- | --- |
| **Takk for at du stiller som markør!** | * Din rolle som markør er viktig for at du og resten av deltakerne skal få godt utbytte av simuleringen og det er derfor viktig at du forsøker å leve deg inn i rollen du er tildelt. * Snakk med fasilitator om det er noe du er usikker på i forhold til rollen din. Det er bedre å spørre en gang for mye enn en gang for lite. * Forsøk å se for deg person som er beskrevet her. Kanskje har du vært borti en som likner. Bruk denne som utgangspunkt for hvordan du fremstår. * Legg bort dette arket når scenario begynner. Husk at du skal respondere adekvat på det de andre deltakerne i scenarioet sier og gjør. |

**Karakter og lidelsesuttrykk**

|  |  |
| --- | --- |
| **Hvem er personen bak pasienten?**  (Navn, alder, jobb, familie, relasjoner, oppdragelse, barndomsminner, språk, hobby, mat, sanser mm.) | I din yrkesaktive karriere var du lærer. Du er enkemann og mistet din kone for 3 år siden. Du har en sønn som bor i utlandet med sin familie. Din datter bor i nærheten og besøker deg relativt ofte. Du har to barnebarn. |
| **Psykisk** | Du har økende kognitiv svikt og redusert korttidshukommelse. Du har et relativt godt ordforråd, men kan glemme enkelte ord, eksempelvis hva ting heter (f.eks. kopp) |
| **Somatisk** |  |

**Historien**

|  |  |
| --- | --- |
| **Hva skjedde før scenario begynner?** | Du er Hans på 86 år. I løpet av de siste 6 månedene har du fallert i allmenntilstand. Du sitter mye passivt hjemme og er mindre aktiv enn før. Du klarer ikke å kle deg og klarer ikke å ivareta din personlige hygiene. Du klarer ikke lenger å holde det rent og ryddig hjemme. Du har ikke innsikt i din egen situasjon. |
| **Forventning til utvikling av scenario (relatert til læringsmålene)** | Du ønsker ikke å gjøre ting du føler du blir tvunget til. Det er viktig for deg å bli møtt med respekt og høflighet. Hjemmetjenesten skal møte deg der du er, at du føler deg sett og forstått. Målet er at du føler du har en god relasjon med den ansatte fra hjemmetjenesten. |

**Målsetninger**

|  |  |
| --- | --- |
| **Hva ønsker jeg å oppnå i scenarioet** | Du har alltid vært fast bestemt på at du ønsker å bo hjemme. |
| **Uttrykk, virkemidler og effekter** | Du er i utgangspunktet apatisk og likegyldig. Dersom du føler deg presset til å gjøre ting du ikke ønsker, kan du reagere med frustrasjon/lett sinne. |
| **Hvordan kan jeg hjelpe deltakerne i å nå læringsmålene?** | Du «blomstrer opp» under samtale om ting som er viktige i ditt liv. Barnebarna og familie er viktig for deg. Du var også veldig glad i jobben som lærer. Når samtalen kommer inn på disse temaene blir du mer «medgjørlig». |

**Observatørskjema - Danne en god relasjon med bruker**

|  |  |
| --- | --- |
| **Takk for at du stiller som observatør!** | * I dette scenarioet skal du være observatør og fokusere dine observasjoner ut fra overstående læringsmål. * Du skal IKKE evaluere deltakerne, så; * Fokuser mest på eksempler på god praksis og noter deg noe på alle deltakerne * Skriv også opp eventuelle forbedringspotensialer. Vis fasilitator dine notater etter scenarioet er ferdig. * Generelle eksempler på observasjoner: Øyekontakt, språk tilpasset mottaker, språk og toneleie tilpasset situasjonen, kroppsspråk, empatisk kommunikasjon, bekreftende kommunikasjon mm. |
| **Du skal gjøre observasjoner på:** | I hvilken grad og hvordan brukes kroppsspråk/nonverbal kommunikasjon? Hvordan benyttes kjennskap til personen/personens livshistorie i samtale med bruker? |
|  |  |

**Observatørskjema - Veilede bruker til gode valg**

|  |  |
| --- | --- |
| **Takk for at du stiller som observatør!** | * I dette scenarioet skal du være observatør og fokusere dine observasjoner ut fra overstående læringsmål. * Du skal IKKE evaluere deltakerne, så; * Fokuser mest på eksempler på god praksis og noter deg noe på alle deltakerne * Skriv også opp eventuelle forbedringspotensialer. Vis fasilitator dine notater etter scenarioet er ferdig. * Generelle eksempler på observasjoner: Øyekontakt, språk tilpasset mottaker, språk og toneleie tilpasset situasjonen, kroppsspråk, empatisk kommunikasjon, bekreftende kommunikasjon mm. |
| **Du skal gjøre observasjoner på:** | Er språket tilpasset mottaker? (Åpne/lukkende spørsmål? Inviterer til samtale?) Hvordan legges det til rette for mestring? |
|  |  |